આ બનાવમાં જાણવા મળતી વિગત મુજબ ગઈ કાલે રાત્રીના સમયે સાવરકુંડલા રૂરલ પોલીસ સ્‍ટેશનનાં હેડ કોન્‍સ્‍ટેબલ સહિતનો સ્‍ટાફ હાજર રહેલ હોય ત્‍યારે સાવરકુંડલા નગરપાલિકાનાં ચીફ ઓફીસરે ફોનથી જાણ કરેલ હતી કે, બોધરીયાણી ગામની સીમમાં સાવરકુંડલા નગરપાલિકાનાં કચરાનાં ખાડામાં એક લાશ પડેલ છે જે અંગે પોલીસ તપાસમાં જતાં ત્‍યાં નળીયાવાળા શેડની પાસે એક મોટા ખાડામાં ગોદડામાં લપેટાયેલ મહિલાની ધડથી માથું અલગ કરેલ માથા વગરનો મૃતદેહ પડયો હતો. જે મૃતદેહના શરીર ઉપર લીલા કરલરની કુર્તી તથા નીચે સફેદ તથા કાળા કલરની ઉભી લીટીવાળો શર્ટ તથા લીલા કલરની ચોરણી પહેરેલ અંદાજીત30 વર્ષની મહિલા હોવાનું પ્રાથમિક રીતે જાણવા મળેલ હતું.